CELEX: 32006D0533
Language: el
Date: 2006-07-28 00:00:00
Title: 2006/533/ΕΚ: Απόφαση της Επιτροπής, της  28ης Ιουλίου 2006 , για τη λήψη ορισμένων προσωρινών μέτρων προστασίας λόγω της υψηλής παθογονικότητας γρίπης των πτηνών στην Κροατία  [κοινοποιηθείσα υπό τον αριθμό Ε(2006) 3352]   (Κείμενο που παρουσιάζει ενδιαφέρον για τον ΕΟΧ)

2.8.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 212/19
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 28ης Ιουλίου 2006
   για τη λήψη ορισμένων προσωρινών μέτρων προστασίας λόγω της υψηλής παθογονικότητας γρίπης των πτηνών στην Κροατία
   [κοινοποιηθείσα υπό τον αριθμό Ε(2006) 3352]
   (Κείμενο που παρουσιάζει ενδιαφέρον για τον ΕΟΧ)
   (2006/533/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 91/496/ΕΟΚ του Συμβουλίου, της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προέλευσης τρίτων χωρών που εισάγονται στην Κοινότητα και περί τροποποιήσεως των οδηγιών 89/662/ΕΟΚ, 90/425/ΕΟΚ και 90/675/ΕΟΚ (1), και ιδίως το άρθρο 18 παράγραφοι 1, 3 και 7,
   την οδηγία 97/78/ΕΚ του Συμβουλίου, της 18ης Δεκεμβρίου 1997, για καθορισμό των αρχών οργανώσεως των κτηνιατρικών ελέγχων των προϊόντων που εισάγονται στην Κοινότητα από τρίτες χώρες (2), και ιδίως το άρθρο 22 παράγραφοι 1, 5 και 6,
   Εκτιμώντας τα ακόλουθα:
   
               (1)
            
            
               Η γρίπη των πτηνών αποτελεί λοιμώδη ιογενή ασθένεια των πουλερικών και άλλων πτηνών, η οποία προκαλεί θνησιμότητα και διαταραχές που είναι δυνατόν να λάβουν ταχέως διαστάσεις επιζωοτίας και πιθανόν να αποτελέσουν σοβαρή απειλή για την υγεία των ζώων και τη δημόσια υγεία και να μειώσουν κατακόρυφα την κερδοφορία της πτηνοτροφίας. Υπάρχει κίνδυνος να εξαπλωθεί ο παράγοντας της νόσου στην Κοινότητα μέσω του διεθνούς εμπορίου ζώντων πουλερικών και άλλων πτηνών ή προϊόντων τους.
            
         
               (2)
            
            
               Μετά την εμφάνιση κρουσμάτων της γρίπης των πτηνών, που προκλήθηκαν από υψηλής παθογονικότητας στέλεχος του ιού H5N1 το Δεκέμβριο του 2003 στη νοτιοανατολική Ασία, η Επιτροπή έλαβε σειρά προστατευτικών μέτρων σχετικά με τη γρίπη των πτηνών. Τα μέτρα αυτά περιλάμβαναν, ιδίως, την απόφαση 2005/758/ΕΚ της Επιτροπής, της 27ης Οκτωβρίου 2005, για τη λήψη ορισμένων μέτρων προστασίας λόγω της υποψίας εμφάνισης υψηλής παθογονικότητας γρίπης των πτηνών στην Κροατία και για την κατάργηση της απόφασης 2005/749/ΕΚ (3). Η εν λόγω απόφαση ορίζει ότι τα κράτη μέλη αναστέλλουν την εισαγωγή ζώντων πουλερικών, στρουθιονίδων, εκτρεφόμενων και άγριων φτερωτών θηραμάτων και άλλων ζώντων πτηνών, συμπεριλαμβανομένων των πτηνών που συνοδεύουν τον κύριό τους (πτηνά συντροφιάς) και των αυγών προς επώαση των ειδών αυτών καθώς και ορισμένων προϊόντων πτηνών από ορισμένα τμήματα της Κροατίας. Η απόφαση 2005/758/ΕΚ αρχίζει να ισχύει από τις 31 Ιουλίου 2006.
            
         
               (3)
            
            
               Η Κροατία ενημέρωσε την Επιτροπή ότι οι αρμόδιες αρχές της Κροατίας εφαρμόζουν πλέον μέτρα προστασίας που ισοδυναμούν με τα μέτρα που εφαρμόζουν οι αρμόδιες αρχές των κρατών μελών, όπως προβλέπει η απόφαση 2006/115/ΕΚ της Επιτροπής, της 17ης Φεβρουαρίου 2006, σχετικά με τη λήψη ορισμένων μέτρων προστασίας λόγω κρουσμάτων υψηλής παθογονικότητας γρίπης των πτηνών σε άγρια πτηνά στην Κοινότητα και για την κατάργηση των αποφάσεων 2006/86/ΕΚ, 2006/90/ΕΚ, 2006/91/ΕΚ, 2006/94/ΕΚ, 2006/104/ΕΚ και 2006/105/ΕΚ (4).
            
         
               (4)
            
            
               Επιπλέον, η Κροατία ενημέρωσε την Επιτροπή ότι θα ενημερώσει αμέσως την Επιτροπή σχετικά με τυχόν μελλοντικές αλλαγές στην κατάσταση της υγείας των ζώων στην Κροατία, ιδίως όσον αφορά περαιτέρω κρούσματα της γρίπης των πτηνών που μπορεί να εκδηλωθούν σε άγρια πτηνά. Η Επιτροπή θα ενημερώσει αμέσως τα κράτη μέλη και θα τους διαβιβάσει όσες πληροφορίες έλαβε από τις κροατικές αρχές.
            
         
               (5)
            
            
               Υπό το πρίσμα αυτών των μέτρων προστασίας και της δέσμευσης που ανέλαβε η Κροατία να κοινοποιήσει αμέσως στην Επιτροπή τυχόν μελλοντικές αλλαγές στην κατάσταση της υγείας των ζώων στην Κροατία όσον αφορά τη γρίπη των πτηνών, τα μέτρα προστασίας που ισχύουν στην κοινοτική νομοθεσία σχετικά με τα κρούσματα της γρίπης των πτηνών στη χώρα αυτή πρέπει να τροποποιηθούν για να επιτραπούν οι εισαγωγές από τα τμήματα της Κροατίας για τα οποία η αρμόδια αρχή της Κροατίας δεν έλαβε ισοδύναμα μέτρα προστασίας σύμφωνα με την απόφαση 2006/115/ΕΚ, ύστερα από επιβεβαίωση της γρίπης των πτηνών, που προκλήθηκε από υψηλής παθογονικότητας στέλεχος του ιού H5N1 σε άγριο πτηνό.
            
         
               (6)
            
            
               Η απόφαση 2005/432/ΕΚ της Επιτροπής, της 3ης Ιουνίου 2005, για τον καθορισμό όρων υγείας των ζώων, όρων δημόσιας υγείας και υποδειγμάτων πιστοποιητικών όσον αφορά προϊόντα με βάση το κρέας για ανθρώπινη κατανάλωση που εισάγονται από τρίτες χώρες και για την κατάργηση των αποφάσεων 97/41/ΕΚ, 97/221/ΕΚ και 97/222/ΕΚ (5), προβλέπει κατάλογο τρίτων χωρών από τις οποίες τα κράτη μέλη μπορούν να επιτρέπουν την εισαγωγή ορισμένων προϊόντων κρέατος και καθορίζει τρόπους επεξεργασίας που θεωρούνται αποτελεσματικοί για την αδρανοποίηση των αντίστοιχων παθογόνων παραγόντων. Για να αποτραπεί ο κίνδυνος μετάδοσης της νόσου μέσω των προϊόντων αυτών, πρέπει να εφαρμόζεται κατάλληλη επεξεργασία ανάλογα με την υγειονομική κατάσταση της χώρας καταγωγής και το είδος από το οποίο προέρχεται το προϊόν. Επομένως, κρίνεται σκόπιμο να εξακολουθήσουν να επιτρέπονται οι εισαγωγές προϊόντων με βάση το κρέας αγρίων πτερωτών θηραμάτων καταγωγής Κροατίας που έχουν υποστεί επεξεργασία σε θερμοκρασία τουλάχιστον 70 βαθμών Κελσίου σε όλο το προϊόν.
            
         
               (7)
            
            
               Με γνώμονα την επιδημιολογική κατάσταση στην Κροατία και τις γειτονικές χώρες καθώς και τον κίνδυνο που εξακολουθεί να συνεπάγεται η γρίπη των πτηνών, τα μέτρα προστασίας που ορίζονται στην παρούσα απόφαση πρέπει να εφαρμοστούν έως τις 31 Δεκεμβρίου 2006.
            
         
               (8)
            
            
               Για λόγους σαφήνειας και συνεκτικότητας της κοινοτικής νομοθεσίας, η απόφαση 2005/758/ΕΚ πρέπει να καταργηθεί και να αντικατασταθεί από την παρούσα απόφαση.
            
         
               (9)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα κράτη μέλη αναστέλλουν τις εισαγωγές από το τμήμα της επικράτειας της Κροατίας που αναφέρεται στο παράρτημα της παρούσας απόφασης όσον αφορά τα εξής:
   
               α)
            
            
               ζώντα πουλερικά, στρουθιονίδες, εκτρεφόμενα και άγρια πτερωτά θηράματα, ζώντα πτηνά εκτός των πουλερικών όπως ορίζονται στο άρθρο 1 τρίτη περίπτωση της απόφασης 2000/666/ΕΚ της Επιτροπής (6), συμπεριλαμβανομένων των πτηνών που συνοδεύουν τον κύριό τους (πτηνά συντροφιάς) και των αυγών προς επώαση των ειδών αυτών·
            
         
               β)
            
            
               νωπό κρέας άγριων πτερωτών θηραμάτων·
            
         
               γ)
            
            
               παρασκευάσματα κρέατος και προϊόντα με βάση το κρέας που συνίστανται σε ή περιέχουν κρέας αγρίων πτερωτών θηραμάτων·
            
         
               δ)
            
            
               πρώτες ύλες για τροφές ζώων συντροφιάς και ακατέργαστο υλικό ζωοτροφών που περιέχει τμήματα άγριων πτερωτών θηραμάτων, και
            
         
               ε)
            
            
               μη επεξεργασμένα κυνηγετικά τρόπαια από οποιαδήποτε πτηνά.
            
         Άρθρο 2
   Κατά παρέκκλιση από το άρθρο 1 στοιχείο γ), τα κράτη μέλη επιτρέπουν την εισαγωγή παρασκευασμάτων κρέατος και προϊόντων με βάση το κρέας που αποτελούνται από ή περιέχουν κρέας άγριων πτερωτών θηραμάτων, υπό τον όρο ότι το κρέας των ειδών αυτών έχει υποστεί μία τουλάχιστον από τις ειδικές επεξεργασίες που αναφέρονται στο παράρτημα ΙΙ μέρος IV σημεία Β, Γ ή Δ της απόφασης 2005/432/ΕΚ.
   Άρθρο 3
   Τα κράτη μέλη λαμβάνουν τα αναγκαία μέτρα για τη συμμόρφωσή τους με την παρούσα απόφαση, τα οποία και δημοσιεύουν. Ενημερώνουν αμέσως την Επιτροπή σχετικά.
   Άρθρο 4
   Καταργείται η απόφαση 2005/758/EK.
   Άρθρο 5
   Η παρούσα απόφαση εφαρμόζεται έως τις 31 Δεκεμβρίου 2006.
   Άρθρο 6
   Η παρούσα απόφαση απευθύνεται στα κράτη μέλη.
   
      Βρυξέλλες, 28 Ιουλίου 2006.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
         
            Μέλος της Επιτροπής
         
      
   
   
      (1)  ΕΕ L 268 της 24.9.1991, σ. 56. Οδηγία όπως τροποποιήθηκε τελευταία με την πράξη προσχώρησης του 2003.
   
      (2)  ΕΕ L 24 της 30.1.1998, σ. 9. Οδηγία όπως τροποποιήθηκε τελευταία με τον κανονισμό (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου (ΕΕ L 165 της 30.4.2004, σ. 1)· διορθώθηκε στην ΕΕ L 191 της 28.5.2004, σ. 1.
   
      (3)  ΕΕ L 285 της 28.10.2005, σ. 50. Απόφαση όπως τροποποιήθηκε τελευταία με την απόφαση 2006/405/ΕΚ (ΕΕ L 158 της 10.6.2006, σ. 14).
   
      (4)  ΕΕ L 48 της 18.2.2006, σ. 28. Απόφαση όπως τροποποιήθηκε με την απόφαση 2006/277/ΕΚ (ΕΕ L 103 της 12.4.2006, σ. 29).
   
      (5)  ΕΕ L 151 της 14.6.2005, σ. 3. Απόφαση όπως τροποποιήθηκε με την απόφαση 2006/330/ΕΚ (ΕΕ L 121 της, 6.5.2006, σ. 43).
   
      (6)  ΕΕ L 278 της 31.10.2000, σ. 26.
   
      ΠΑΡΑΡΤΗΜΑ
      Τμήμα της επικράτειας της Κροατίας το οποίο αναφέρεται στο άρθρο 1
      
                  Κωδικός χώρας ΙSO
               
               
                  Ονομασία της χώρας
               
               
                  Τμήμα της επικράτειας
               
            
                  HR
               
               
                  Κροατία
               
               
                  Στην Κροατία: όλες οι περιοχές της επικράτειας της Κροατίας για τις οποίες οι αρμόδιες αρχές της Κροατίας εφαρμόζουν επισήμως μέτρα προστασίας ισοδύναμα με τα μέτρα που ορίζονται στην απόφαση 2006/115/ΕΚ